Diari Oficial de la Generalitat Valenciana


Sumari del DOGV 6738, del 21-03-2012 (2012/2858)

RESOLUCIÓ de 28 de febrer de 2012, del conseller de Presidència, per la qual es regula la concessió de les ajudes institucionals a activitats de tipus lúdic o artístic d'arrelada tradició en els costums del poble valencià, referents a les gaiates de Castelló per a l'exercici 2012.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6738

Data del DOGV
:   21-03-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/2858


Data del document
:   28-02-2012

Organisme emissor
:   Conselleria de Presidència

Tipus de document
:   Resolució

Descriptors 

:   * ajuda pública

RESOLUCIÓ de 28 de febrer de 2012, del conseller de Presidència, per la qual es regula la concessió de les ajudes institucionals a activitats de tipus lúdic o artístic d'arrelada tradició en els costums del poble valencià, referents a les gaiates de Castelló per a l'exercici 2012. [2012/2858]  
La celebració de les tradicionals gaiates, amb motiu de la festivitat de la Magdalena, és una de les activitats que amb major singularitat reflectixen i projecten el peculiar tarannà i cultura del poble de la nostra Comunitat, així com el seu sentir lúdic i artístic.  
La Junta de Festes de Castelló és l'organisme al qual, entre altres, competix l'atorgament dels distints premis i guardons previstos per a les gaiates que anualment es construïxen i recorren els carrers i barris de la ciutat de Castelló amb motiu de les festes magdaleneres.  
  
La Conselleria de Presidència vol contribuir al major lluïment i consolidació de les tradicionals gaiates amb l'atorgament d'un premi a l'associació corresponent o a l'ens autor de la gaiata guanyadora del primer premi en l'edició de 2012, com tradicionalment s'ha vingut fent en anys anteriors.  
La designació de la gaiata guanyadora del premi de referència és competència de la Junta de Festes de Castelló.  
En conseqüència, en virtut de les competències assignades per l'article 3 del Decret 5/2011, de 21 de juny, del president de la Generalitat, pel qual es determinen les conselleries en què s'organitza l'Administració de la Generalitat i del que disposa el Decret 110 2011/, de 2 de setembre, del Consell, pel qual s'aprova el Reglament Orgànic i Funcional de la Conselleria de Presidència, i d'acord amb el que establix la Llei d'Hisenda Pública de la Generalitat, Text refós aprovat per Decret Legislatiu de 26 de juny de 1991, del Consell, es dicta la següent resolució:  
  
Primera  
La Conselleria de Presidència atorgarà el Premi President de la Generalitat a l'associació o ens autor de la gaiata guanyadora del primer premi del concurs de gaiates de les festes de la Magdalena de la ciutat de Castelló, edició de 2012.  
En la present edició, el premi consistirà en una assignació econòmica de tres mil euros (3.000 €).  
El pagament de la quantitat mencionada es farà efectiu amb càrrec a la línia T4097000 del programa 112.90, Participació, Ciutadania i Xarxes Socials, del pressupost de la Generalitat per a l'any 2012.  
  
Segona  
La designació de la gaiata guanyadora del primer premi en l'edició de 2012 l'efectuarà el jurat que haja designat la Junta de Festes de Castelló, d'acord amb les bases reguladores del Concurs de Gaiates Magdalena 2012.  
  
Tercera  
La Junta de Festes de Castelló notificarà, amb la major brevetat possible, a la Direcció General de Participació Ciutadana, quina ha sigut la gaiata guanyadora del primer premi del concurs de gaiates 2012 i l'associació o ens autor d'esta.  
Esta comunicació s'efectuarà per mitjà de la remissió del document que, segons la seua norma interna de funcionament, es dispose com a propi per a dita designació.  
  
Quarta  
Una vegada identificat el guanyador del premi a què es referix l'apartat primer, la Direcció General de Participació Ciutadana emetrà la resolució nominativa de concessió a favor seu.  
  
Quinta  
La Direcció General de Participació Ciutadana requerirà a l'associació o ens autor de la gaiata guanyadora de l'esmentat premi perquè en compliment del que disposa el Text Refós de la Llei d'Hisenda Pública de la Generalitat Valenciana, aporte els documents necessaris per a lliurar el premi a favor seu.   
L'acceptació del premi comportarà l'autorització del beneficiari perquè la Direcció General de Participació Ciutadana obtinga directament dels òrgans administratius corresponents l'acreditació del compliment de les obligacions tributàries i amb la Seguretat Social i, en este cas, el beneficiari no haurà d'aportar els certificats corresponents. No obstant això, el beneficiari del premi podrà denegar este consentiment, per mitjà de comunicació expressa i escrita en este sentit. En eixe supòsit, s'haurà d'aportar els certificats corresponents emesos per l'Agència Estatal d'Administració Tributària, la Conselleria d'Hisenda i Administració Pública i la Tresoreria de la Seguretat Social, expressius d'estar al corrent en el compliment de les obligacions fiscals i amb la Seguretat Social.  
  
Sexta  
Previs els tràmits administratius i pressupostaris de compliment obligatori, la Conselleria de Presidència farà efectiu l'import del Premi President de la Generalitat a favor del seu titular en la quantia disposada en l'apartat primer.  
  
València, 28 de febrer de 2012.- El conseller de Presidència: José Ciscar Bolufer.